এই দেশে নিষিদ্ধ হল জেল নেলপলিশ ব্যবহার! কেন?

ওয়েব ডেস্ক: বহু বছর ধরেই নেল আর্ট (Nail Art) এক বিশেষ ফ্যাশন ট্রেন্ড (Fashion Trend) হয়ে উঠেছে। নেল আর্টের (Nail Art) জন্য সাধারণ দোকানের নেলপলিশ (Nail Polish) এখন আর খুব একটা ব্যবহার করা হয় না। এই ক্ষেত্রে জেল নেলপলিশ (Gel Nailpolish) ছাড়া বিকল্প নেই। কারণ, সাধারণ নেলপলিশ দীর্ঘস্থায়ী হয় না। ঘরকন্যার কাজে সহজেই উঠে যায়। আবার নখ খারাপ মানের হলে তাতেও নেলপলিশ টেকে না। কিন্তু জেল নেলপলিশ লাগালে নখের দাগ বা খুঁত ঢেকে গিয়ে সুন্দর আভা পাওয়া যায়। সেই কারণেই এর প্রতি মহিলাদের আগ্রহ ক্রমশ বাড়ছে।

তবে জানা গিয়েছে, ১ সেপ্টেম্বর থেকে ইউরোপের দেশগুলোতে জেল নেলপলিশ ব্যবহার নিষিদ্ধ করা হয়েছে (Gel Nailpolish Banned in Europe Countries)। কারণ, অতিরিক্ত চকচকে ভাব আনতে এই নেলপলিশে ব্যবহার করা হয় এক বিশেষ রাসায়নিক ‘TPO’ (Trimethylbenzoyl Diphenylphosphine Oxide)। ইউরোপের গবেষকরা একে বিষাক্ত বলে ঘোষণা করেছেন। একাধিক গবেষণায় দেখা গেছে, এটি বন্ধ্যাত্ব বা প্রজননজনিত সমস্যার কারণ হতে পারে। এমনকি ক্যান্সার সৃষ্টির সম্ভাবনাও রয়েছে। তাই চলতি মাসের শুরু থেকেই এর অবাধ ব্যবহার নিয়ন্ত্রণে আনা হয়েছে।

আরও পড়ুন: পুজোর আগে এই টোটকায় চুল হোক সিল্কি-স্মুথ

এছাড়া জেল নেলপলিশ শুকানোর জন্য ব্যবহার হয় অতিবেগুনি (UV) রশ্মি, যা নিয়েও আশঙ্কা প্রকাশ করেছেন চিকিৎসকরা। কারণ, TPO সহজে হাওয়ায় শুকোতে পারে না। তাই নেলপলিশ লাগানো হাতে প্রায় ১৫ মিনিট UV ল্যাম্পের আলো ফেলা হয়। কিন্তু বারবার এভাবে UV রশ্মির সংস্পর্শে আসলে ত্বকের ক্যান্সারের ঝুঁকি বেড়ে যায়। তবে নিয়মে বলা হয়েছে, যে সব জেল নেলপলিশে TPO নেই, সেগুলো নিরাপদ ধরা হবে। বাজারে যত দ্রুত সম্ভব TPO-মুক্ত বিকল্প আনার নির্দেশ দেওয়া হয়েছে। যদিও পেশাদারদের জন্য এই নিষেধাজ্ঞায় কিছুটা ছাড় রাখা হয়েছে।

দেখুন অন্য খবর

The post এই দেশে নিষিদ্ধ হল জেল নেলপলিশ ব্যবহার! কেন? first appeared on KolkataTV.